stanford-oval/wikipedia huggingface dataset:
Grafton

Grafton tarkoittaa muun muassa seuraavia:
Grafton, kaupunki Uudessa Etelä-Walesissa, Australiassa
Grafton, kaupunki Massachusettsissa, Yhdysvalloissa
Grafton, kaupunki Pohjois-Dakotassa, Yhdysvalloissa
Grafton-kivääriksi kutsuttiin Vetterli M 1869 -mallia
Sue Grafton (1940-2017), yhdysvaltalainen kirjailija
Graftonin piirikunta New Hampshiressa, Yhdysvalloissa
SS John Grafton, alus joka toi 1905 Suomeen aselastin ja upposi
HMS Grafton (1679), 70-tykkinen kolmannen luokan linjalaiva
HMS Grafton (1694), polttolaiva
HMS Grafton (1709), 70-tykkinen kolmannen luokan linjalaiva
HMS Grafton (1750), 70-tykkinen kolmannen luokan linjalaiva
HMS Grafton (1771), 74-tykkinen kolmannen luokan linjalaiva
HMS Grafton (1892), Edgar-luokan risteilijä
HMS Grafton (H89), G-luokan hävittäjä
HMS Grafton (F51), Tyypin 14 fregatti
HMS Grafton (F80), Tyypin 23 fregatti.
Grafton (kuunari), haaksirikkoutui 1864
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grafton”, voi hakea sivunnimihaulla, laajalla sivunnimihaulla tai tekstihaulla.
Iso Ruokepuolinen

| Iso Ruokepuolinen |
| --- | --- |
Valtiot:  Suomi
Maakunnat:  Kymenlaakso, Päijät-Häme
Kunnat:  Kouvola (Jaala), Heinola
Koordinaatit:  61°15′50″N, 26°29′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Saarijärveen 
Järvinumero:  14.179.1.067
Mittaustietoja
Pinnankorkeus:  102,5 m  
Pituus:  800 m  
Leveys:  300 m  
Rantaviiva:  2,545 km  
Pinta-ala:  6,609 ha  
Saaria:  ei saaria 
 fiIso Ruokepuolinen 
Iso Ruokepuolinen  tai myös Iso Ruokopuolinen  on Kymenlaakson ja Päijät-Hämeen sekä Kouvolan Jaalan ja Heinolan rajalla, Ahveniston lähellä sijaitseva järvi.
Maantietoa

Järven pinta-ala on 6,6 hehtaaria, se on 800 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Järven vedenpinnan korkeus on 102,5 metriä mpy.
Jarkko Numminen

Jarkko Aki Artturi Numminen (s. 11. marraskuuta 1954 Tukholma) on suomalainen prikaatikenraali evp.
Jarkko Numminen syntyi Antti ja Netta Nummisen perheeseen. Numminen tuli ylioppilaaksi Teuvan yhteislukiosta ja valmistui Kadettikoulusta 1979 ja Sotakorkeakoulusta 1989. Hän toimi   lentoupseerina Lapin lennostossa 1979–1985 ja Ilmasotakoulussa 1985–1986. Satakunnan lennostossa Numminen oli toimistopäällikkö 1989–1991 ja laivueen komentaja 1991–1995. Hän toimi erityistehtävissä Yhdysvalloissa 1995–1997 ja oli Ilmavoimien esikunnan apulaisosastopäälikkö  1997–1998 ja operaatiopäällikkö vuodesta 1998. Numminen ylennettiin vänrikiksi 1976, luutnantiksi 1979, yliluutnantiksi 1981, kapteeniksi 1985, majuriksi 1989, everstiluutnantiksi 1993 ja everstiksi 1998.
Prikaatikenraaliksi Numminen ylennettiin joulukuussa 2005. Saman vuoden alusta hän oli palvellut pääesikunnan operatiivisen osaston apulaisosastopäällikkönä ja sitä ennen Lapin lennoston komentajana. Helmikuussa 2006 hänestä tuli Ilmavoimien esikunnan esikuntapäällikkö.
Giugliano in Campania

| Giugliano in Campania |
| --- | --- |
 Chiesa dell'Annunziata
 Giugliano in Campania
 Koordinaatit: 40°55′55″N, 14°11′44″E 
Valtio:  Italia
Alue:  Campania
Metropolikaupunki:  Napolin metropolikaupunki
Hallinto:  
 – Pormestari:  
Pinta-ala:  
 – Kokonaispinta-ala:  94,6 km²
Korkeus:  97 m
Väkiluku (31.12.2019):  125 058
 – Väestötiheys:  1 322 as./km²
Aikavyöhyke:  UTC+1
 – Kesäaika:  UTC+2
Postinumero:  80014
Suuntanumero(t):  081
 
 http://www.comune.giugliano.na.it/ 
Infobox OKVirheellinen NIMI-arvo: 
Giugliano in Campania (lyhyemmin Giugliano) on kunta Campanian alueella Etelä-Italiassa noin 10 kilometriä Napolin keskustasta luoteeseen. Kaupungin historia alkaa roomalaisvallan ajalta. Keskiaikana se tunnettiin nimellä Iulianum ja sitä hallitsivat suvut Trotta, Minutolo, Cardona, d’Aquino ja Colonna, kukin vuorollaan. Ranskan joukot voittivat Napolin kuninkaan Ferdinando II:n joukot Giuglianossa 8. lokakuuta 1495. Giugliano in Campania on Napolin jälkeen metropolialueen väekkäin kunta.
Maantiede

Giugliano in Campania sijaitsee Napolin metropolikaupungin luoteisosassa ja rajoittuu lännessä Tyrrhenanmereen, kaupungin keskusta sijaitsee sisämaassa noin viisitoista kilometriä rannikolta. Rannikolla on Varcaturon merellinen frazione. Giugliano on osa Campanian tasankoa (Pianura Campana), jonka pinta-ala on noin 1 500 km².
Italian neliportaisessa maanjäristysriskiä arvioivassa luokituksessa Giugliano in Campania on määritelty luokkaan 2 (Zona 2, medio-alta), eli kohtalaisen korkean riskin luokkaan.
Rannikon tuntumassa Lago Patrian frazionessa sijaitsee järvi Lago di Patria, jonka pinta-ala on noin kaksi neliökilometriä.
Historia

Giuglianon aluetta asuttivat ennen ajanlaskun alkua oskit. He elivät Lago Patrian ympäristössä. Vuonna 194 eaa. roomalaiset perustivat järven rannalle Liternumin, joka kehittyi voimakkaasti Augustuksen aikakaudella. Erityisesti Via Domitianan rakentaminen avitti kehitystä, sillä se yhdisti Liternumin muihin siirtokuntiin. 300-luvulla kansainvaellukset ja tulvat johtivat päinvastaiseen kehitykseen, ja Liternumin väestö alkoi muuttaa kohti nykyisen Giuglianon historiallista keskustaa.
Keskiajalla Giugliano oli vähäinen maalaiskylä, jonka historiassa vuosi 1207 on merkittävä: tuolloin napolilaiset tuhosivat Cumaen kaupungin, josta oli kehkeytynyt rikollisten tyyssija. Cumaesta muutti pakolaisia Giuglianoon, papisto mukaan lukien. Giuglianon hallitsijasuvuista viimeinen oli Colonnan suku, jonka jälkeen hallinto siirtyi kaupunkilaisten omiin käsiin.
Giuglianon väkiluku kaksinkertaistui 1960-luvun alusta 1990-luvun alkuun, jolloin se oli noin 60 000. Seuraavan kolmenkymmenen vuoden aikana väkiluku niin ikään kaksinkertaistui, ja 2020-luvun alussa se oli noin 120 000.
Giuglianon useista historiallisista kirkoista merkittävimpiä on barokkityylinen Chiesa di Santa Sofia, jota alettiin rakentaa 1600-luvulla. Chiesa dell'Annunziatan historia puolestaan alkaa 1500-luvulta. Barokkia edustava kirkko sijaitsee Piazza dell'Annunziatan reunalla. Chiesa di Sant'Annan historia alkaa 1300-luvulta; Sant'Annan restauroinnin yhteydessä löydettiin 1100-luvulla rakennettu kappeli. Maallista arkkitehtuuria edustaa muun muassa Palazzo Pinelli 1500-luvulta.
Talous ja liikenne

Giuglianon merkittäviä elinkeinoja ovat vihannesten ja hedelmien viljely, elintarviketeollisuus, elektroniikkateollisuus, kemianteollisuus ja puuntyöstö. Kaupungin liikanimi, "La città della mela annurca", viittaa paikalliseen omenalajikkeeseen.
Giuglianon keskustan rautatieasema, Stazione di Giugliano, on paikallisrata Napoli–Giugliano–Aversan varrella. Toinen rautatieasema, Stazione di Giugliano-Qualiano, on 36-kilometrisellä rataosuudella Villa Literno–Napoli Gianturco keskustan länsipuolella. Keskeisiä maantieyhteyksiä ovat Strada statale 162 NC Asse Mediano ja Circumvallazione Esterna di Napoli. Valtakunnallinen moottoritie Autostrada del Sole kulkee Giuglianon itäpuolitse.
Urheilu

Giugliano in Campanian jalkapallojoukkue on Associazione Sportiva Dilettantistica Football Club Giugliano 1928 (ASD FC Giugliano 1928), lyhyemmin Giugliano, joka pelaa sarjatasolla Serie D. Joukkueen kotistadion on Stadio Alberto De Cristofaro.
Kuuluisuuksia

Kirjailija ja satujenkertoja Giambattista Basile (1566–1632) oli syntynyt Giugliano in Campaniassa. Liikanimi "La città della Fiaba", "Sadun kaupunki", on viittaus Basileen. Myös piispa Arcângelo Cerqua oli syntyisin Giuglianosta. Sotapäällikkö Scipio Africanus kuoli Liternumissa nykyisen Giuglianon alueella.
Aiheesta muualla

Wikimedia Commonsissa on kuvia tai muita tiedostoja aiheesta .
Giugliano in Campania, Campania, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Giugliano in Campania
Napolin metropolikaupungin kunnat
Acerra | Afragola | Agerola | Anacapri | Arzano | Bacoli | Barano d’Ischia | Boscoreale | Boscotrecase | Brusciano | Caivano | Calvizzano | Camposano | Capri | Carbonara di Nola | Cardito | Casalnuovo di Napoli | Casamarciano | Casamicciola Terme | Casandrino | Casavatore | Casola di Napoli | Casoria | Castellammare di Stabia | Castello di Cisterna | Cercola | Cicciano | Cimitile | Comiziano | Crispano | Ercolano | Forio | Frattamaggiore | Frattaminore | Giugliano in Campania | Gragnano | Grumo Nevano | Ischia | Lacco Ameno | Lettere | Liveri | Marano di Napoli | Mariglianella | Marigliano | Massa Lubrense | Massa di Somma | Melito di Napoli | Meta | Monte di Procida | Mugnano di Napoli | Napoli | Nola | Ottaviano | Palma Campania | Piano di Sorrento | Pimonte | Poggiomarino | Pollena Trocchia | Pomigliano d’Arco | Pompei | Portici | Pozzuoli | Procida | Qualiano | Quarto | Roccarainola | San Gennaro Vesuviano | San Giorgio a Cremano | San Giuseppe Vesuviano | San Paolo Bel Sito | San Sebastiano al Vesuvio | San Vitaliano | Sant’Agnello | Sant’Anastasia | Sant’Antimo | Sant’Antonio Abate | Santa Maria la Carità | Saviano | Scisciano | Serrara Fontana | Somma Vesuviana | Sorrento | Striano | Terzigno | Torre Annunziata | Torre del Greco | Trecase | Tufino | Vico Equense | Villaricca | Visciano | Volla
Liternumin raunioita
Mellanurca campana
Käännös suomeksi
Giacomo Guido Ottonello

Giacomo Guido Ottonello vuonna 2017.
Giacomo Guido Ottonello (s. 29. elokuuta 1946 Masone) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi 29. kesäkuuta 1971 ja nimitettiin Sasaben titulaariarkkipiispaksi sekä apostoliseksi nuntiukseksi Panamaan 29. marraskuuta 1999. Piispaksi vihkiminen seurasi 6. tammikuuta 2000. Pääkonsekraattorina toimi paavi Johannes Paavali II, jota avustivat Giovanni Battista Re ja Marcello Zago.
Ottonello sai 26. helmikuuta 2005 nimityksen apostoliseksi nuntiukseksi Ecuadoriin.
Islamabad

| Islamabad |
| --- | --- |

 lippu
 Islamabad
 Koordinaatit: 33°43′0″N, 73°04′0″E 
Valtio:  Pakistan
Pinta-ala:  
 – Kokonaispinta-ala:  120 km²
Korkeus:  457-1 604 m
Väkiluku (2011):  1 151 868
 – Väestötiheys:  1 243 as./km²
 – Metropolialue:  1 875 000
Aikavyöhyke:  UTC+5
Postinumero:  44000
Suuntanumero(t):  051
 
 www.islamabad.gov.pk 
Infobox OKVirheellinen NIMI-arvo: 
Islamabad (urduksi ‏اسلام آباد‎, Islām Ābād, merkitys: “Islamin kaupunki”) on Pakistanin pääkaupunki. Se sijaitsee Potoharin tasangolla, Margallakukkuloiden juurella Punjabin ja Luoteismaakunnan rajalla. Pääkaupunkialue muodostaa oman hallintoalueen Islamabad Capital Territoryn (ITC) eikä se kuulu hallinnollisesti mihinkään maakuntaan. Nopeasti kasvavan kaupungin asukasluku on noin 1,15 miljoonaa (2011).
Maantiede

Shakar Parianin kukkulalta aukeaa näköala yli Islamabadin ja Rawal-tekojärven. Siellä on myös Lok Virsan kansanperinnemuseo (National Institute of Folk & Traditional Heritage), jossa esitellään Pakistanin käsityöperinnettä ja maan eri heimojen elämää ja tapoja. Margallakukkuloilla sijaitsevat Daman-e-Kohin ja Pir Sohawan näköalapaikat ravintoloineen. Daman-e-Koh sijaitsee tuhannen metrin korkeudessa, ja Margallan korkein kohta on 1600 metrissä. Himalaja-vuoriston katsotaan alkavan näistä kukkuloista.
Islamabad on maanjäristysaluetta. Huomattava järistys sattui 8. lokakuuta 2005, jolloin kaupunkia vavisuttaneen järistyksen voimakkuus oli Mw 7,6. Monet kaupungin rakennukset vaurioituvat, ja muutama tuhoutui täysin. Järistyksen keskus oli kuitenkin 80 km:n päässä Pakistanin hallinoimassa Kashmirissa, jossa tuho oli mittavaa.
Maantiede > Ilmasto

Islamabad sijaitsee lauhkealla vyöhykkeellä noin 500 metrin korkeudella merenpinnasta. Kesä-heinäkuussa päivälämpötilat nousevat usein yli 40 asteen ja vuorokauden keskilämpötilakin nousee yli 30 °C. Joulu-tammikuun keskilämpötila on noin 10 °C. Yöllä on tuolloin keskimäärin pari lämpöastetta, mutta mittari saattaa painua myös muutaman asteen pakkasen puolelle. Aurinkoisina päivinä on talvellakin melko lämmintä.
Puolet vuotuisesta sademäärästä saadaan yleensä monsuunisateina heinä-elokuussa. Molempina kuukausina sataa tuolloin keskimäärin noin 250 mm. Kuivimpia kuukausia ovat loka- ja marraskuu, jolloin vettä sataa vain 10–20 mm. Islamabadissa ei sada lunta, mutta rajut raekuurot ovat yleisiä. Lunta tulee sen sijaan viereisillä Margallakukkuloilla, ja pitempiaikainen, jopa toista metriä paksu lumipeite tulee Murreenkukkuloille noin tunnin ajomatkan päässä Islamabadista.
Ilmanlaatu on pysynyt hyvänä, sillä Islamabadissa ei ole raskasta teollisuutta, tasangolla pääsevät tuulet puhaltamaan ja ympärillä ovat metsäiset vuoret. Kun tuuli puhaltaa Rawalpindista päin, saastepilvi ulottuu kuitenkin Islamabadiin asti, ja saastumista lisää myös nopeasti kasvava liikenne.
Kaupunkikuva ja nähtävyydet

Islamabad on rakennettu historialliselle kulttuurialueelle, lähelle Indusvirtaa, Kabulista Lahoren kautta Delhiin johtavan vanhan Grand Trunk Road -tien varrelle. Itse kaupungin alle on kuitenkin jäänyt vain alkeellisia pikkukyliä eikä Islamabadissa näin ollen ole lainkaan vanhoja rakennuksia.
Islamabadin arkkitehtonisia nähtävyyksiä on mm. Saudi-Arabian kuningas Faisalin lahjoittama Faisalin moskeija. Se on rakennettu valkoisesta marmorista muistuttamaan kahdeksankulmaista beduiinitelttaa ja on kooltaan yksi maailman suurimmista moskeijoista. Moskeijan sijainti avaralla paikalla Margallakukkuloiden juurella korostaa vaikutelmaa. Itse moskeijan korkeus on 40 metriä, ja sen neljä minareettia kohoavat 90 metrin korkeuteen. Pääsaliin mahtuu 10 000 rukoilijaa ja pihalle vielä 64 000. Kompleksiin kuuluu lisäksi kirjasto ja pihan alle sijoittuvia Islamilaisen yliopiston tiloja.
Hallinnollisella sektorilla on useita monumentaalirakennuksiaselvennä. Pääministerin sihteeristön suunnittelijaselvennä on hakenut innoituksensaselvennä paikallisesta perinteestä. Vieressä samaisella Constitution Avenuella kohoava korkeimman oikeuden rakennus on japanilaisen arkkitehtitoimiston suunnittelema moderni luomus. Presidentin palatsi Aiwan-e-Sadr ja Louis Kahnin suunnittelema parlamenttirakennus puolestaan ovat arkkitehtuuriltaan yksinkertaisia rakennuksia.
Blue Arean pilvenpiirtäjiä on esimerkiksi Saudi-Pak Tower, jossa islamilainen ja moderni arkkitehtuuri yhdistyvät. Rakennuksessa on muun muassa useiden YK-järjestöjen toimistot. F-8 sektoriin Blue Arealle on rakenteilla uusi maamerkki, Centaurus-kompleksi, johon tulee muun muassa 37-kerroksinen 7 tähden hotelli, viisikerroksinen kauppakeskus, loistoasuntoja ja toimistoja. Rakennuksen on tarkoitus valmistua vuonna 2010.
Islamabadin nähtävyyksiin luetaan myös muinaisen Gandhara-kulttuurin keskuspaikka ja arkeologisista kaivauksistaan tunnettu Taxila, joka sijaitsee 35 km Islamabadista pohjoiseen. Gandharakulttuuri alkoi viidennellä vuosisadalla eaa. ja kehittyi korkealle tasolle. Buddhalaisuus kukoisti siellä tuhannen vuoden ajan ennen islamin tuloa 700-luvulla jaa. Taxilan museossa on nähtävillä muun muassa Buddhan patsaita tuolta ajalta, ja ympäristössä on kaivettu esiin kaupunkien pohjia, luostarinraunioita ja lukuisia stupia.
Kaupunkikuva ja nähtävyydet > Kaupunkirakenne

Kaupunki on jaettu kahdeksaan vyöhykkeeseen. Ne puolestaan jakautuvat sektoreiksi, jotka ovat muodoltaan useimmiten neliömäisiä ja noin 2 km² kokoisia. Kukin sektori jakautuu lisäksi neljään alasektoriin. Kaupungissa on helppo suunnistaa, sillä sektorit on nimetty kirjain-numeroyhdistelmällä ja kadut risteävät suorakulmaisesti. Kussakin sektorissa on oma ostoskeskus ja isohko viheralue pelikenttineen ja muine harrastusmahdollisuuksineen. Sektorien sisällä kadut on numeroitu, mutta niiden välisillä valtakaduilla on nimet.
Sektorit A-C ovat rakentamattomia. Valtion kiinteistövirasto aloitti maanhankinnan C-sektorilla vuonna 2013.
D-sektorin alueista D-12:n suunnittelu alkoi vuonna 1990. Rakentamissopimus tehtiin vuonna 2005. Vuonna 2013 oli valmiina vasta 68 % alueesta.
E-sektort on numeroitu E-7:stä E-17:ään. Niissä asuu paljon diplomaatteja ja muita ulkomaalaisia.
F-sektoreita on F-5:stä F-12:een. Sektori F-9 on kokonaan varattu Fatima Jinnah -puistolle, muutoin F-sektoreissa on enimmäkseen asuintaloja, teknologiayrityksiä ja kauppakeskuksia. Sektorissa F-3 sijaitsee Marriott-hotelli. Myös G-sektoreita on valmiina G-5:stä G-12:een. Sektorissa G-5 sijaitsevat suuri kongressikeskus Convention Center, Serena-hotelli ja lähetystöalue. Punainen moskeija (Lal Masjid) sijaitsee sektorissa G-6.
H-sektoreissa on enimmäkseen erilaisia korkeakouluja ja muita opinahjoja sekä sairaaloita ja terveyspalveluita tarjoavia laitoksia. Useimmat I-sektorit varattu teollisuudelle.
Tyypillinen islamabadilainen osoite on esimerkiksi tällainen: 23, Street 3, G-10/2, mikä tarkoittaa että osoite sijaitsee sektorin G 10 alasektorissa 2, kolmoskadun numerossa 23.
Sektoriruudukon halkaisee pitkä ja leveä korkeiden toimisto- ja liikerakennusten reunustama Khyaban-e-Quaid-e-Azam eli Jinnah Avenue, joka tunnetaan paremmin nimellä Blue Area (suom. 'Sininen alue'). Nimi johtuu siitä, että alue oli piirretty alkuperäiseen kaupunkisuunnitelmaan sinisellä värillä.[lähde? ] Valtaväylä johtaa kohti hallinnollisella alueella sijaitsevaa presidentin palatsia.
Historia

Islamabadin historia on lyhyt. Pakistanin itsenäistyttyä 1947 sen pääkaupungiksi tuli aluksi Karachi, joka on maan suurin kaupunki ja sen liike-elämän keskus. Pääkaupunki haluttiin kuitenkin keskemmälle maata ja lähemmäs Keski-Aasian perinteisiä muslimialueita. Uuden, varta vasten hallintokaupungiksi rakennettavan pääkaupungin paikka valittiin vuonna 1958 kenraali Ajub Khanin valtakaudella. Suunnittelutyö annettiin kreikkalaiselle Constantinos A. Doxiadisin arkkitehtitoimistolle, joka laati kaupungille ruutukaavaan perustuvan asemakaavan. Kantavana ideana oli tehdä uudesta pääkaupungista puutarhakaupunki, jossa olisi laajoja viheralueita ja puistokatuja. Asuintalot olisivat lähinnä pientaloja, ja korkeat rakennukset, jotka olisivat lähinnä toimistorakennuksia, keskitettäisiin Khyaban-e-Quaid-e-Azamin valtaväylän varrelle. Margallakukkulat olisivat luonnosuojelualuetta. Tulevia liikenneruuhkia torjuttaisisiin ennakolta rakentamalla valtaväylät leveiksi ja sijoittamalla eri toiminnot omille alueilleen. Kaupunki jaettiin kahdeksaan vyöhykkeeseen. Islamabadia alettiin rakentaa 1960-luvulla, ja virallisesti sitä tuli pääkaupunki vuonna 1967. Väliaikaisena pääkaupunkina toimi Rawalpindi, joka alkuperäisen suunnitelman mukaan piti liitettämän Islamabadiin.[lähde? ] Liittämisestä kuitenkin luovuttiin.
Islamabadin rakennustyö jatkuu yhä, pitkälti alkuperäisen suunnitelman puitteissa. Kasvuvauhdin kiihtyessä on asemakaavaan kuitenkin jouduttu tekemään muutoksia ja viheralueet ovat kutistuneet. Alun perin Islamabad sijaitsi noin viidentoista kilometrin päässä 1 400 000 asukkaan ikivanhasta Rawalpindin kaupungista, mutta vähitellen Islamabadin rakennustyön edistyessä kaupungit tulevat yhtymään, vaikka pysyisivätkin hallinnollisesti erillään.[lähde? ] Rawalpindiä ja Islambadia kutsutaankin usein kaksoiskaupungeiksi.
Hallinto

Islamabad Capital Territory (ICT) on perustuslain mukaan suoraan keskusvallanhallinnon alainen samaan tapaan kuin maan neljä maakuntaa Punjab, Sindh, Balochistan ja Luoteinen rajamaakunta. Presidentin edustajana valtaa käyttää hallintovirkamies, jonka titteli on Chief Commissioner.
Islamabadin kunnallinen toimielin on Capital Development Authority (CDA). Se on perustettu kesäkuussa 1960. Sen hallitukseen kuuluu nykyään puheenjohtaja ja neljä jäsentä. Jokaisella jäsenellä on vastuullaan useita eri direktoraatteja. CDA:n vastuualueisiin kuuluvat muun muassa rakentaminen, ympäristöasiat, yleinen turvallisuus, katujen ja teiden ylläpito, jätehuolto ja kaupungin laajentumis- ja kehittämissuunnitelmien laatiminen.
Väestö

Islamabadin väestö kasvaa nopeasti: vuoden 2011 väestönlaskennassa kaupungissa oli 1,15 miljoonaa asukasta, mikä tarkoittaa 40 % kasvua vuodesta 1998.
Islamabadin väestö muodostui alun perin lähes kokonaan muualta Pakistanista muuttaneista hallintovirkamiehistä perheineen. Nykyään kaupungissa asuu myös enenevässä määrin liikemiehiä. Rawalpindista ja Punjabin maaseudulta kaupunkiin on muuttanut punjabilaisia, ja pakolaisina on tullut enemmän tai vähemmän pysyvästi suurehko määrä afgaaneja. Ulkomaalaiset diplomaatit, liikemiehet ja kansainvälisissä järjestöissä työskentelevät henkilöt muodostavat merkittävän osan kaupungin asujaimistosta. Virallisia kieliä ovat urdu ja englanti. Monen islamabadilaisen varsinainen äidinkieli on pandžabi tai paštu.
Pakistan on islamilainen maa, ja Islamabadinkin väestöstä 97 % on muslimeita. Kristittyjä, hinduja ja muita on yhteensä 3 %.
Väestönkehitys:
| vuosi | asukasluku |
| --- | --- |
1998: 805 000
1992: 380 000
1982: 210 000
1978: 165 000
1972: 76 000
Aiheesta muualla

Wikimedia Commonsissa on kuvia tai muita tiedostoja aiheesta .
Islamabad: Capital Development Authority
Ansar Burney Trust- Human Rights Organisation
COMSATS - Institute of Information Technology (Arkistoitu – Internet Archive)
Federal Urdu University of Arts, Science & Technology
International Islamic University
National University of Computer and Emerging Sciences|National University of Computer & Emerging Sciences(FAST-NUCES)
Matkaopas aiheesta Islamabad Wikivoyagessa (englanniksi)
Information about Islamabad from Itspakistan.net (Arkistoitu – Internet Archive)
Photographs of Islamabad
Picture and Photographs of Islamabad & Pakistan (Arkistoitu – Internet Archive)
Flickr: Photographs of Islamabad
Pakistanin parlamentti, takana Aiwan-e-Sadr.
Islamabadin alueet.
Iso Ruokojärvi (Hartola)

| Iso Ruokojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°29′29″N, 26°08′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Kangasmaanjokeen 
Järvinumero:  14.174.1.036
Mittaustietoja
Pinnankorkeus:  125,6 m  
Pituus:  1,7 km  
Leveys:  440 m  
Rantaviiva:  5,094 km  
Pinta-ala:  25,902 ha  
Saaria:  ei saaria 
 fiIso Ruokojärvi 
Iso Ruokojärvi  on Päijät-Hämeessä Hartolassa Kumun kylän lähellä sijaitseva järvi.
Maantietoa

Järven pinta-ala on 26 hehtaaria, se on 1,7 kilometriä pitkä ja 450 metriä leveä. Järvellä ei ole kartan mukaan saaria.  Sen rantaviivan pituus on 5,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 125,6 metriä mpy.